**Poštovani učenici, roditelji i učitelji,**

**nakon jučerašnjih naputaka ministrice Blaženke Divjak moram Vas izvijestiti o najvažnijim zaključcima.**

**Vlada je donijela odluku da neće biti nastave** u školama, na visokim učilištima, a niti vrtići neće raditi u redovitom opsegu (Odluka Vlade: <https://vlada.gov.hr/sjednice/212-telefonska-sjednica-vlade-republike-hrvatske/28985>

Naš cilj je da do **srijede** uspostavimo funkcionalan sustav učenja na daljinu za sve učenike.

Međutim, svi učenici će već od ponedjeljka pratiti nastavu putem HRT 3 (razredna nastava) i Sportske TV (svi ostali učenici). Sva uputstva su i na našoj stranici škole <http://os-domovinske-zahvalnosti-kn.skole.hr/nastava/_kola_na_tre_em_hrt3_razredna_nastava> kao i popis virtualnih učionica za sve razredne odjele od 5. do 8. razreda <http://os-domovinske-zahvalnosti-kn.skole.hr/nastava/virtualni_razredi>

te raspored prikazivanja na Sportskoj televiziji (SPTV) za predmetnu nastavu <http://os-domovinske-zahvalnosti-kn.skole.hr/nastava/sportskoj_televiziji_predmetna_nastava_>

Svi dani od ponedjeljka se računaju kao **nastavni dani** i upisuju se u **e-Dnevnik**.

S obzirom na vrlo **zahtjevno skaliranje** sustava učenja na daljinu, koje je nemoguće uspostaviti u nekoliko tjedana tako da radi besprijekorno (obično je to posao od nekoliko godina), očekuje se da za sve načine izvođenja nastave postoji **rezervna (back-up) opcija**.

Naša škola za održavanje nastave odlučila se za jednu od preporučenih opcija Office 365 za škole ,MS Teams

Zbog prethodno navedenoga, svaka **komunikacija** (virtualna učionica za ravnatelje, virtualne zbornice i virtualni razredi) mora imati back up ako dođe do tehničkih poteškoća s obzirom da je više od pola milijuna učenika i nastavnika u nastavi online. Stoga će sva komunikacija, ako dođe do pucanja sustava ići mailovima, kako MZO-a s ravnateljima, tako i ravnatelja s nastavnicima i razrednika s učenicima. (Viber ili WhatsApp grupe)

**Učenici trebaju izvršavati aktivnosti u virtualnim učionicama**, ali ne možemo inzistirati da to rade u realnom vremenu (sinkrono), **bilo kada u tijeku dana** je prihvatljivo da učenici odrade svoje obaveze.

Učitelji će **pratiti aktivnosti učenika**, davati im zadatke, poticati ih na rad i okupljati u virtualne učionice. Nužno je da učenici, koliko je god to moguće, dobiju povratnu informaciju o svojem radu i napretku (vrednovanje kao učenje, vrednovanje za učenje). Tijekom nadolazeća dva tjedna **nema ocjenjivanja** (vrednovanja ishoda učenja).

Učenici trebaju paziti na **primjerene oblike ponašanja** u virtualnom okruženju, što znači da vrijede slična pravila primjerenog ponašanja i ophođenja kao i u učionici. Što znači da učenici za neprimjerene oblike ponašanja mogu snositi posljedice.

Učenici koji nemaju ni pristup internetu ni uređaj kod kuće su prioritet i neka se roditelji takvih učenika jave svom razredniku; učenici koji imaju internet, sigurno imaju u kućanstvu i neki uređaj te mogu pratiti nastavu i preko mobitela.

**PONAVLJAMO OKO NASTAVE, ROKOVA I PRIPREME**

U ponedjeljak će svi učenici OŠ imati mogućnost pratiti nastavu na televiziji.

* Razredna nastava na HRT 3, Škola na Trećem
* Viši razredi osnovne na Sportskoj televiziji
* U ponedjeljak razrednici će testirati virtualne razrede, a u utorak predmetni nastavnici testiraju virtualne razrede. **Od srijede počinje nastava u virtualnom razredu za sve škole.**
* **MZO** će isporučivati **osnovni raspored sati za cijelu Hrvatsku** , a predmetni učitelji će u virtualnim učionicama dodavati ukoliko bude potrebno dodatni sadržaj i uputstva.

**DETALJNE UPUTE ZA IZVOĐENJE**

|  |  |  |  |
| --- | --- | --- | --- |
| **1.-4. razred OŠ** | **Istarska županija** | **RH (bez Istarske)** | **Učenici koji su u školi** |
| **Učenici** | Pratiti Školu na Trećem od ponedjeljka. | Pratiti Školu na Trećem od ponedjeljka. | U školi se neće odvijati nastava, a Školu na Trećem će pratiti u školi ako je njihov termin dok su u školi na rasporedu, inače od kuće. |
| **Učitelji** | Obavijestiti roditelje ranije (nedjelja) kada je termin prikazivanja za njihov razred.  Dnevno roditeljima slati materijale za vježbanje. | Obavijestiti roditelje ranije (nedjelja) kada je termin prikazivanja za njihov razred.  Od srijede roditeljima slati materijale za vježbanje. | Ako je termin za prikazivanje Škole na Trećem tijekom boravka u školi osigurati da djeca gledaju, inače aktivnosti kao u produženom boravku. |
| **Roditelji** | Pratiti upute učitelja.  Svi materijali Škole na Trećem bit će dostupni i na zahtjev i na Youtubeu. | | Samo roditelji koji nemaju mogućnost ostaviti dijete pod nadzorom doma, ostavljaju dijete u školi (slično kao kod štrajka). |

|  |  |  |
| --- | --- | --- |
| **5. do 8. razred** | **Istarska županija** | **RH (bez Istarske)** |
| **Učenici** | U ponedjeljak idu u virtualni razred i slijede upute razrednika i predmetnih nastavnika.  Ako ima poteškoća. nastavu mogu gledati na Sportskoj televiziji. | **U ponedjeljak gledaju nastavu na Sportskoj televiziji i testiraju virtualni razred s razrednikom.**  **U utorak gledaju nastavu na SPTV i testiraju virtualni razred s razrednikom i predmetnim nastavnicima, idu u virtualni razred i slijede upute razrednika i predmetnih nastavnika.** |
| **Nastavnici** | Razrednici daju u virtualnim razredima učenicima raspored i obavijesti, predmetni nastavnici daju aktivnosti i zadatke. | U ponedjeljak razrednici testiraju virtualnu učionicu s učenicima, u utorak i predmetni nastavnici.  Od srijede razrednici daju u virtualnim razredima učenicima raspored i obavijesti, predmetni nastavnici daju aktivnosti i zadatke. |
| **Roditelji** | Ako učenik nije bio aktivan cijeli dan u virtualnom razredu, svoj izostanak treba opravdati razredniku. | |

Raspored prikazivanja Škole na Trećem HRT 3

|  |  |
| --- | --- |
| **razred** | **termin** |
| 1. razred OŠ | počinje u 8 h |
| 1. razred OŠ | počinje u 10 h |
| 1. razred OŠ | počinje u 13 h |
| 1. razred OŠ | počinje u 15 h |

Raspored prikazivanja Sportska televizija (SPTV)

|  |  |  |
| --- | --- | --- |
| **razred** | **termin** | **predmeti** |
| 1. razred OŠ | 8 – 9.30 h | MAT, HRV, PRI, ENG, NJEM |
| 1. razred OŠ | 9.30. – 10.45. h | POV, MAT, PRI, ENG, NJEM |
| 1. razred OŠ | 10.45 – 11.50 h | MAT, HRV, BIO, GEO |
| 1. razred OŠ | 11.50 – 12.45 h | HRV, MAT, BIO, ENG, NJEM |
| maturanti | 12.45.-14 h | MAT, HRV, GEO, ENG, NJEM |

* Na **mrežnim stranicama škole** objavljivat će se sve nove informacije s odgovarajućim rasporedom i poveznicama (linkovima) na virtualne učionice.
* S ciljem zaštite zdravlja djece, od ponedjeljka 16. ožujka 2020. godine obustavljaju se sve aktivnosti vezane uz upis djece u I. razred osnovne škole.

cit.:„Neće biti lako, i nikome u svijetu nije, ali uspjet ćemo ako svatko radi svoj posao odgovorno i najbolje što može, ali i ako ima jasnu viziju da „nije otok“ i da o njemu ovise drugi ljudi.“ Blaženka Divjak, ministrica

Smatram da svi zajedno možemo uspjeti, ali bez podrške Vas roditelja bit će teže. Za sve nejasnoće i poteškoće obratite se svojim razrednicima pa ćemo ih svi zajedno pokušati otkloniti. Hvala za suradnju i razumijevanje u ovim kriznim trenutcima.

S poštovanjem,

Ravnateljica

Marija Stojanović